recursal/SuperWikiNEXT-32B huggingface dataset:
**Etelänseppäkotinga** (*Procnias nudicollis*) on Etelä-Amerikassa tavattava kotingoihin kuuluva varpuslintu. Se on Paraguayn kansallislintu.

Tunnistaminen
-------------

Kooltaan etelänseppäkotinga on noin 26–28 cm. Koiras on täysin valkoinen lukuun ottamatta päässä silmienympärystä ja kurkkua, joissa näkyy paljas turkoosinvärinen nahka. Naaras on selästään oliivinvihreä. Pään sivut ja viiru päälaella ovat tummemmat. Kurkku on valkoviiruinen. Naaraspuolisen etelänseppäkotingan vatsa on väriltään vaaleankeltainen ja ruskeaviiruinen. Koirasta ei voi sekoittaa mihinkään muuhun alueella elävään lajiin. Naaras on suurikokoisempi kuin oranokka (*Oxyruncus cristatus*), jonka erottaa myös nokastaan. Partaseppäkotingan naaras (*Procnias averano*) muistuttaa etelänseppäkotingan naarasta, mutta sen päälaen viiru on vaaleampi. Hyvä tuntomerkki on lajin äänet, jotka ovat metallimaisia kolahduksia

Levinneisyys ja elinympäristö
-----------------------------

Etelänseppäkotingaa tavataan itäisestä Brasiliasta, Koillis-Argentiinasta ja Paraguayn itäosista. Laji elää trooppisissa ja subtrooppisissa kosteissa metsissä aina 1 150 metrin korkeuteen merenpinnasta. Brasiliassa lajin on havaittu muuttavan maan sisällä, mutta vastaavaa käyttäytymistä ei ole tavattu lajin muilla esiintymisalueilla.

Ravinto
-------

Etelänseppäkotingat syövät pääasiassa hedelmiä.

Uhat
----

Etelänseppäkotingan kannan kooksi arvioidaan 120 000–195 000 yksilöä. Lajin kanta on vähentynyt metsänhakkuiden vuoksi. Lisäksi etelänseppäkotingaa pyydystetään häkkilinnuiksi erityisesti Brasiliassa. Nykyään lajin elinympäristöjä uhkaavat suuresti kaupungistuminen ja teollisuuden ja maanviljelysalueiden lisääntyminen.

Lähteet
-------

1. 1 2 3  BirdLife International: *Procnias nudicollis* *IUCN Red List of Threatened Species. Version 2020-3*.  2020. International Union for Conservation of Nature, IUCN, Iucnredlist.org. Viitattu 11.12.2020. (englanniksi)
2. ↑  Tina & Duncan MacDonald: Country Index Camacdonald.com. Viitattu 15.3.2009. (englanniksi)
3. 1 2 3 4  Bare-throated Bellbird - BirdLife Species Factsheet BirdLife International.  Arkistoitu 5.9.2015. Viitattu 15.3.2009. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q938481
* Wikispecies: Procnias nudicollis
* ARKive: procnias-nudicollis
* BirdLife: 22700968
* BOLD: 116187
* CoL: 4MNX6
* BOW: batbel1
* eBird: batbel1
* EoL: 917393
* GBIF: 2486405
* iNaturalist: 8854
* IRMNG: 10591173
* ITIS: 562473
* IUCN: 22700968
* NCBI: 255387
* Neotropical: batbel1
* Species+: 3531
* TSA: 14569
* Xeno-canto: Procnias-nudicollis

 |

 |
**Donewell Yobe** (s. 24. elokuuta 1983) on sambialainen jalkapalloilija. Pelipaikaltaan hän on hyökkääjä. Hänen sambialainen seuransa oli ZESCO United F.C. jossa hän voitti maansa mestaruuden kaudella 2007. Kaudella 2009 hän oli ykkösen toiseksi paras maalintekijä 14 maalilla AC Oulun noustessa Veikkausliigaan. 

Veikkausliigakautena 2010 hän teki alkukaudesta vaihtopelaajana maaleja. Pelipaikka oli ylempi keskikenttäpelaaja. Yobe ja hänen veljensä Dominic tuomittiin toukokuussa 2011 seitsemän kuukauden ehdolliseen vankeuteen heidän ottattuaan vedonlyöntihuijarilta 50 000 euron lahjuksen syyskuussa 2010 pelatun TPS-AC Oulu-ottelun tulokseen vaikuttamisesta.

Suomen Palloliiton (SPL) kurinpitovaliokunta ja Kansainvälisen jalkapalloliiton (FIFA) kurinpitovaliokunta määräsivät Dominic ja Donewell Yobelle määräaikaisen kahden vuoden peli- ja toimitsijakiellon, joka kattaa kaikki kansalliset ja kansainväliset, sekä muut viralliset ottelutapahtumat maailmanlaajuisesti. Pelikielto katsotaan alkaneeksi 6.4.2011.

Lähteet
-------

1. ↑  Wilenius, Hannu: Yoben veljeksille seitsemän kuukautta ehdollista *Kaleva*.  6.5.2011. Viitattu 6.5.2011. [vanhentunut linkki]
2. ↑  Yoben veljeksille kansainvälinen pelikielto palloliitto.fi. Viitattu 1.2.2012. [vanhentunut linkki]
**Yleisohjelma** tarkoitti Yleisradion ensimmäisen kanavan radio-ohjelmaa, joka oli asiapitoista ja johon liittyi myös viranomaistiedotuksia. Nimitys erotti asiaohjelmakanavan toisen kanavan viihteellisestä sisällöstä, joka radioitiin rinnakkaisohjelman nimellä. Suomen Yleisradion kolmanneksi ohjelmakanavaksi muodostui Suomen Yleisradion ruotsinkielinen ohjelma. Yleisohjelman ohjelmisto oli samankaltainen nykyisen Yle Radio 1:n kanssa.

Vaikka kanavien eli varsinaisten lähetysverkkojen nimet olivat yleisohjelma ja rinnakkaisohjelma, vuosina 1975–1984 hallinnollisesti ja toiminnallisesti toimi kaksi ohjelmayksikköä: *Radio 1*, johon kuului puheohjelmien osasto, musiikkiosasto (ns. vakava musiikki), viihdeosasto (ns. dialogiviihde) ja Radion sinfoniaorkesteri, sekä *Radio 2*, johon kuului puheohjelmien osasto, teatteriosasto ja viihdeosasto (ns. musiikkiviihde). Radio 1:n puheohjelmien osasto koostui yhteiskunnallisten ohjelmien, lastenohjelmien ja perheasiain toimituksesta sekä urheilutoimituksesta. Radio 2:n puheohjelmien osasto koostui yhteiskunnallisten, kulttuuri- ja poliittisten ohjelmien toimituksesta. Ennen vuotta 1975 ja vuosina 1985–1990 Yleisradiossa toimi vain yksi suomenkielinen radion ohjelmayksikkö. Vuonna 1985 yleisohjelman nimeksi muutettiin *1-verkko* ja rinnakkaisohjelman nimeksi *2-verkko*.

Sekä 1-verkko että 2-verkko lakkautettiin vuoden 1990 radiouudistuksessa, ja niiden tilalle tulivat Radio Ylen Ykkönen, Radio Suomi ja Radiomafia.

Lähteet
-------

1. ↑  Yleisradion vuosikertomukset
2. ↑  *Vuosikertomus 1990–1991*, s. 10. Yleisradio, 1991. Teoksen verkkoversio (viitattu 8.7.2021).
Benelux-maat kartalla.
Benelux-alueen lippu
**Benelux-maat** on Euroopassa sijaitseva talousliitto, joka käsittää Alankomaiden, Belgian ja Luxemburgin valtiot. Nämä kolme pinta-aloiltaan pientä valtiota sijaitsevat Saksan pohjoisosan länsipuolella ja Ranskan pohjoispuolella. Lännessä ja pohjoisessa alue rajoittuu Pohjanmereen.

Benelux-maiden päämaja Brysselissä.
Benelux-nimitys tulee valtioiden alkukirjaimista (**Be**lgië, **Ne**derland, **Lux**embourg). Benelux-maat perustivat tulliliiton vuonna 1947 ja talousyhteisön (*The Benelux Economic Union, Union Économique Benelux*) vuonna 1960, jo ennen Euroopan unionin ja sen edeltäjien perustamista edistämään pääoman, työvoiman, palveluiden ja tuotteiden vapaata liikkumista jäsenmaiden alueella. Benelux-mailla on useita yhteistyöelimiä, kuten parlamenttien välinen neuvosto (ransk. *Le Conseil interparlementaire consultatif de Benelux*) ja oikeisistuin (ransk. *La Cour de Justice Benelux*). Kaikki Benelux-maat ovat sekä Euroopan unionin että Naton perustajajäseniä.

Lähteet
-------

1. 1 2  Benelux Economic Union britannica.com:  Encyclopædia Britannica. Viitattu 25.11.2018. (englanniksi)
2. ↑  Le Conseil interparlementaire consultatif de Benelux *beneluxparl.eu*. Viitattu 6.9.2021. (ranskaksi)
3. ↑  La Cour de Justice Benelux *courbeneluxhof.be*. Viitattu 6.9.2021. (ranskaksi)

Aiheesta muualla
----------------

* Kuvia tai muita tiedostoja aiheesta **Benelux** Wikimedia Commonsissa

* Tietoja Benelux -maista  Benelux.int (ranskaksi)
* Tietoja Benelux -maista  Benelux.int (Arkistoitu – Internet Archive) (hollanniksi)
George Bizos
**George Bizos** (marraskuu 1927 Kreikka – 9. syyskuuta 2020 Johannesburg, Etelä-Afrikka) oli eteläafrikkalainen ihmisoikeusaktivisti ja lakimies.

Bizos syntyi Kreikassa marraskuussa 1927. Hän on kertonut omaelämäkerrassaan, ettei hänen tarkka syntymäpäivänsä ole tiedossa kunnallisarkistoiden tuhouduttua toisen maailmansodan saksalaismiehityksen aikana. Bizos pakeni kotimaastaan Kreikasta natsi-Saksan miehityksen tieltä vuonna 1941 ja asettui perheineen Johannesburgiin 13-vuotiaana. Hän valmistui lakimieheksi Witwatersrandin yliopistosta ja aloitti työnsä juristina vuonna 1954. Bizos toimi useiden apartheidin vastaisten aktivistien, muun muassa Nelson Mandelan ja Oliver Tambon lakimiehenä 1950- ja 1960-luvulla.
Bizos kuului myös Rivonian oikeudenkäynnissä muun muassa Mandelaa, Walter Sisulua ja Govan Mbekiä puolustaneeseen asianajajaryhmään.

Apartheidin päättymisen jälkeen Mandela nimitti Bizosin komiteaan, joka suositteli uusia jäseniä maan oikeuslaitokseen sen uudistamiseksi apartheidin jäljiltä. Bizos kirjoitti kaksi kirjaa: omaelämäkerrallisen teoksen *Odyssey to Freedom* sekä *No One to Blame? – In Pursuit of Justice in South Africa*

Lähteet
-------

1. 1 2  Cowell, Alan: George Bizos, Anti-Apartheid Lawyer Who Defended Mandela, Dies at 92 *NYTimes.com*.  9.9.2020. The New York Times Company. Viitattu 10.9.2020. (englanniksi)
2. ↑  George Bizos Umuzi, Random House South Africa. Viitattu 26.6. 2007. (englanniksi)
3. 1 2  Who is who in Southern Africa – BIZOS, George 24.com. Viitattu 26.6. 2007. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Alankomaat

 |
|  |
| Muut | 
* IdRef

 |

 |
**Bengalin jako** oli 1905 tehty hallinnollinen jako, jossa Brittiläisessä Intiassa sijainnut alue jaettiin kahtia Itä-Bengaliksi ja Länsi-Bengaliksi. 

Bengalin alueella Brittiläisessä Intiassa muslimit jäivät syrjään maan liiketoiminnassa ja teollisuudessa, etenkin Itä-Bengalissa, joka oli kaukana kaupankäynnin keskipisteestä. Hindut olivat hallitsevassa asemassa lähes kaikilla yhteiskunnan aloilla. Muslimien ja hindujen vastakkainasettelun ja hallinnon tehostamisen nimissä Intian varakuningas ja kenraalikuvernööri George Curzon päätti vuonna 1905 toteuttaa Bengalin jaon, jossa alue jaettiin hinduenemmistöiseen Länsi-Bengaliin, jonka pääkaupunkina toimi Kalkutta ja muslimienemmistöiseen Itä-Bengaliin, jonka pääkaupunki oli Dhaka. Paikallisen väestön mielipidettä asiaan ei kysytty, mikä nostatti Bengalissa suuria mielenosoituksia ja brittiläisten tuotteiden boikotin. Britit tukahduttivat mielenosoitukset, mutta nationalismin nousua ei kukistettu. Tapahtumia seuranneiden terrori-iskujen ja väkivallantekojen jälkeen britit yrittivät tilanteen lieventämistä poliittisilla uudistuksilla. Bengali yhdistettiin entiselleen vuonna 1911 protestien seurauksena. Sen jälkeen alueen provinssijaottelu perustui yhteisiin kieliin uskonnon sijasta.

Katso myös
----------

* Bangladeshin historia

Lähteet
-------

1. ↑  Bangladesh - The Division of Bengal, 1905-12 *countrystudies.us*. Viitattu 1.2.2020.
2. ↑  Bangladesh - The British period, c. 1700–1947 *Encyclopedia Britannica*. Viitattu 1.2.2020. (englanniksi)
3. ↑  India - The Independence Movement *countrystudies.us*. Viitattu 1.2.2020.
4. ↑  India Today: Partition of Bengal, 1905: All about the divide and rule that spurred protests *India Today*.  16.10.2018. Viitattu 1.2.2020. (englanniksi)
**Yleismaantiede** on maantieteen toinen päähaara erotuksena aluemaantieteestä. Yleismaantiede tutkii laajassa mittakaavassa maantieteellisiä ilmiöitä sekä luonnossa, että ihmisen toiminnassa ja kiinnittää huomiota erityisesti syy-seuraussuhteisiin ja niiden ilmenemiseen. Toinen maantieteen päähaara on aluemaantiede, joka tutkii tietyllä alueella tapahtuvia ilmiöitä eikä niinkään keskity syy-seuraussuhteiden etsimiseen. Tutkimuskohteittensa perusteella yleismaantiede jaetaan edelleen useammiksi haaroiksi.

Yleismaantieteen jako
---------------------

*Pääartikkeli: Maantieteen osa-alueet*
**Luonnonmaantiede** keskittyy tutkimaan maapallon luontoa ja avaruutta ihmisen toiminnasta riippumattomana kokonaisuutena. Luonnonmaantiede käyttää hyväkseen aluemaantieteessä saatuja havaintoja ja pyrkii selittämään niitä ja luonnonilmiöiden syy-yhteyksiä. Huolimatta luontoon ilman ihmistä keskittyvästä lähtökohdasta, ihminen on otettava huomioon muun muassa eroosiovoimana ja viime aikoina on alettu selvitellä yhä enemmän myös ihmisen ja luonnon välisiä vuorovaikutuksia. 

**Ihmismaantiede** taas tutkii maapalloa ja sen pintaa ihmisen toiminnan kenttänä. Tutkimuskohteittensa perusteella ihmismaantiedekin jakaantuu lukuisiin osiin, joita ovat muun muassa väestömaantiede, terveysmaantiede, asutusmaantiede, kaupunkimaantiede, kulttuurimaantiede, talousmaantiede, sosiaalimaantiede ja poliittinen maantiede. Ihmismaantieteen haarat liittyvät toisiinsa hyvin läheisesti, ja sillä on liittymäkohtia myös sosiaalitieteisiin. Ihmismaantiede käsittää kaiken sen, mikä on aiemmin kuulunut antropogeografiaan ja kulttuurimaantieteeseen. Monimutkaisten vuorovaikutussuhteidenkin selvittäminen on tullut mahdolliseksi tietokoneiden ja tilastollisten menetelmien kehittymisen ansiosta.

Yleismaantieteen yhteydet muihin tieteisiin
-------------------------------------------

Ihmismaantiedettä voidaan soveltaa myös yhteiskunnan tarpeisiin, kuten alueellisia järjestelmiä koskevan päätöksenteon valmisteluun ja aluesuunnitteluun. Tämä maantieteen haara on suunnittelumaantiedettä. Sen alaan kuuluu niin kunnan kuin väliportaan ja koko valtakunnankin aluesuunnittelu.

Luonnonmaantiede on yhteistyössä biologian, geologian, meteorologian ja geofysiikan sekä maatalous- ja metsätieteiden kanssa. Ihmismaantiede taas liittyy etenkin taloustieteeseen, sosiologiaan, historiaan ja psykologiaan.
**Dondon piiri** on Mosambikin Sofalan maakuntaan kuuluva piiri (port. *distrito*). Sen pinta-ala on 2 443 neliökilometriä (3,6 % maakunnasta) ja asukasluku oli 184 458 (VL 2017). Vuosikymmen aiemmin väkiluku oli 142 387 (VL 2007). Piirin hallintokeskus on Dondon kaupunki.

Piirin naapureita ovat etelässä Beiran kaupunki, lounaassa Buzin piiri, lännessä Nhamatandan piiri, pohjoisessa Muanzan piiri ja idässä Intian valtameren lounaisosaan kuuluva Mosambikin kanaali.

Sykloni Idain jälkeinen tulvatilanne Beiran satamakaupungin läheisyydessä Mosambikin Sofalan maakunnassa tiistaina 19. maaliskuuta 2019 Euroopan avaruusjärjestön Copernicus Sentinel-1 -satelliitin näkemänä. Tulvivat alueet on koodattu punaisella värillä. Dondon piiri sijaitsee Beiran pohjoispuolella.
Piirin länsirajan muodostaa Púnguèjoki. Beiran lähellä maaliskuun 14.-15. päivien välisenä yönä 2019 rantautunut sykloni Idai synnytti voimakkaiden tuulien, tulvavuoksen ja useiden päivien rankkasateiden seurauksena laajoja tuhoja.  Myös tieyhteydet vaurioituivat monin paikoin. Yhdistyneiden kansakuntien koulutus- ja tutkimuslaitos UNITAR arvioi 20. maaliskuuta otettujen satelliittikuvien perusteella alustavasti, että Dondon piirin ja Beiran asututuksista (settlement) noin 55 prosenttia ja väestöstä 9 prosenttia kärsi hirmumyrskyn ja siihen liittyvien tulvien seurauksista merkittävästi.

Lähteet
-------

1. ↑  Anuário Estatístico, Província de Sofala, 2017 (pdf) Instituto Nacional de Estatística. Viitattu 22.3.2019. (portugaliksi)
2. ↑  População da Provícia de Sofala, 2007 (pdf)  2007. Instituto Nacional de Estatística.  Arkistoitu 19.12.2007. Viitattu 22.3.2019. (portugaliksi)
3. 1 2  Perfis do Distrito do Dondo Província de Sofala  2005. Província de Sofala, sofala.gov.mz.  Arkistoitu 21.3.2019. Viitattu 22.3.2019. (portugaliksi)
4. ↑  Perfis dos Distritos Província de Sofala, sofala.gov.mz.  Arkistoitu 21.3.2019. Viitattu 22.3.2019. (portugaliksi)
5. ↑  Päivi Kerola: Kartta näyttää, mistä Mosambikin tulvakatastrofissa on kyse – Ylen toimittaja Beirasta: Vesi on laskussa, mutta toivo hiipuu  21.3.2019. Yleisradio, yle.fi. Viitattu 22.3.2019.
6. ↑  Mozambique Access Constraints as of 20 March 2019 (pdf)  20.3.2019. Maailman ruokaohjelma (WFP) via Reliefweb, reliefweb.int. Viitattu 22.3.2019. (englanniksi)
7. ↑  Tropical Cyclone IDAI 19 Population and Settlement Exposure Analysis in Central of Mozambique 20 March 2019 (pdf)  21.3.2019. YK:n koulutus ja tutkimuslaitos (UNITAR/UNOSAT), unitar.org. Viitattu 22.3.2019. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Dondo District
**Benetton B196** oli Ross Brawnin ja Rory Byrnen suunnittelema Formula 1 -auto, jota Benetton-talli käytti kaudella 1996. Autoa ajoivat Ferrarilta Benettonille siirtyneet Jean Alesi ja Gerhard Berger.

Hallitsevana valmistajien maailmanmestarina ja uusilla kuljettajilla kauteen lähenyt Benetton joutui vähitellen luopumaan parhaan tallin asemasta. Kuljettajat Jean Alesi ja Gerhard Berger pitivät autoa vaikeana ajettavana, koska se oli rakennettu edelliskaudella Michael Schumacherin erilaisen ja epätavallisen ajotyylin mukaiseksi. Alesi saavutti kuitenkin kahdeksan palkintosijaa ja Berger kaksi, mutta tallin suureksi pettymykseksi yhtään voittoa ei tullut. Berger oli lähellä voittoa Saksan GP:ssa, mutta hänen epäonnekseen autosta hajosi moottori vain kolme kierrosta ennen ruutulippua.

Talli menetti valmistajien mestaruussarjan toisen sijan kauden viimeisessä kilpailussa Ferrarille, kun Benettonin molemmat kuljettajat sortuivat virheisiin.

Formula 1 -tulokset
-------------------

(**lihavointi** tarkoittaa paalupaikkaa) 

| Vuosi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | Benetton | Renault V10 | **G** |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN | **68** | **3.** |
| Jean Alesi | Kesk. | 2 | 3 | Kesk. | 6 | Kesk. | 2 | 3 | 3 | Kesk. | 2 | 3 | 4 | 2 | 4 | Kesk. |
| Gerhard Berger | 4 | Kesk. | Kesk. | 9 | 3 | Kesk. | Kesk. | Kesk. | 4 | 2 | 13 | Kesk. | 6 | Kesk. | 6 | 4 |

ItaliaYhdistynyt kuningaskunta Benetton Formula Formula 1 -autot

* B186
* B187
* B188
* B189
* B189B
* B190
* B190B
* B191
* B191B
* B192
* B193
* B193B
* B194
* B195
* B196
* B197
* B198
* B199
* B200
* B201


Autot, jotka kilpailivat Formula 1 -kaudella 1996

* Williams FW18
* Ferrari F310
* Benetton B196
* McLaren MP4/11
* McLaren MP4/11B
* Jordan 196
* Ligier JS43
* Sauber C15
* Tyrrell 024
* Footwork FA17
* Minardi M195B
* Forti FG01B
* Forti FG03
Henry Potez
**Henry Potez** (30. syyskuuta 1891 Méaulte, Somme – 9. marraskuuta 1981 Pariisi, Ranska) oli ranskalainen lentokonesuunnittelija. Hän alkoi opiskella 19-vuotiaana Sup’Aéro-yliopistossa. Vuonna 1916 hän perusti Marcel Blochin kanssa Societé d'études aéronautiquen (SEA) -yhtiön, joka valmisti SEA IV -lentokonetta, josta taas myöhemmin kehitettiin Potez VII. Potez perusti pian oman yhtiön Aubervilliersiin, josta muutti Levalloisiin ennen kuin päätyi Méaulteen. 

Kaiken kaikkiaan hänen yhtiönsä rakensi 7 000 siviili- ja sotilaslentokonetta. 1936 tehdas kansallistettiin, jolloin Potezin tehdas tuli osaksi Société Nationale de Constructions Aéronautiques du Nord (SNCAN) -yhtiötä. Henry Potezista tuli tämän yhtiön hallituksen puheenjohtaja.

Georges Détrén ohjaama Potez 53 voitti Deutsch de la Meurthe-palkinnon vuonna 1933. Potez perusti "Potez Aéro Service" -lentoyhtiön, jolla markkinoi muun muassa koulukoneitaan. Toisen maailmansodan jälkeen hän kehitti Potez 75 maataistelukoneen ja 4-moottorisen Potez 840 kuljetuskoneen. Niitä rakennettiin Argenteuilessa sijaitsevassa tehtaassa. 

Vuonna 1957 Potez osti Fouga-yhtiön ja jatkoi sen Fouga CM170 Magister -suihkuharjoituskoneen valmistusta, jota käytti muun muassa Suomen ilmavoimat.

Lähteet
-------

1. ↑  MORT DE HENRY POTEZ *lemonde.fr*.  12.11.1981. Viitattu 20.7.2018. (ranskaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Henry Potez**.
* (Arkistoitu – Internet Archive) (ei kata II maailmansotaa)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Puola

 |
|  |
| Muut | 
* IdRef

 |

 |
**Theisoa** (m.kreik. Θεισόα) eli **Thisoa** (Θισόα) oli antiikin aikainen kaupunki ja kaupunkivaltio (*polis*) Arkadiassa Kreikassa. Se sijaitsi nykyisen Gortynían kunnan alueella lähellä nykyistä Karkaloún kylää.

Maantiede
---------

Theisoan kaupunki sijaitsi Orkhomeniassa eli Orkhomenoksen poliksen alueella Arkadiassa. Sen kaupunkikeskus sijaitsi nykyisen Karkaloún kylän lähellä linnuntietä noin kuusi kilometriä koilliseen Dimitsánasta eli antiikin Teuthiin kaupungin paikasta. Kaupunki koostui akropoliista eli yläkaupunki-linnavuoresta sekä tasangolla sen juurella olleesta alakaupungista. Theisoan poliksen alueen kokoa ei tunneta, mutta kooksi on arvioitu alle 100 neliökilometriä.

Orkhomenian Theisoaa ei tule sekoittaa toiseen Theisoaan, joka sijaitsi suhteellisen lähellä Kynuriassa Orkhomenian Theisoasta lounaaseen.

Historia
--------

Theisoan mainitaan kuuluneen Methydrionin ja Teuthiin tavoin Orkhomenoksen liittoon (συντέλεια, *synteleia*). Kaupungin asema tunnetaan huonosti: se on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Se vaikuttaa kuitenkin olleen poliksena Orkhomenoksen alaisuudessa. Megalopoliin kaupungin perustamisen yhteydessä vuonna 371 eaa. Theisoan asukkaat päätettiin siirtää sinne, mutta ei ole varmuutta siitä, toteutettiinko päätös. Kaupungin kansalaisesta käytettiin etnonyymejä *Theisoatēs* (Θεισοάτης) ja *Thisoaīos* (Θισοαῖος).

Rakennukset ja löydökset
------------------------

Theisoan akropolis on ollut ympäröity muurein, jotka saattavat olla noin 200-luvulta eaa. Alakaupungissa ei ollut muureja. Sekä akropoliilta että alakaupungista on löydetty rakennusten jäänteitä, joista vanhimmat ajoittuvat 200-luvulle eaa.

Lähteet
-------

1. 1 2 3 4 5 6 7  Hansen, Mogens Herman & Nielsen, Thomas Heine: "301. Theisoa", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3 4  Smith, William: "Theisoa (2)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. 1 2  Theisoa *Pleiades*. Viitattu 3.10.2022.
4. 1 2  Thisoa (Arkadia) 8 Karkalous - Θισόα *ToposText*. Viitattu 3.10.2022.
5. ↑  "58 C2 Th(e)isoa", *Barrington Atlas of the Greek and Roman World*. Princeton University Press, 2000. ISBN 978-0691031699.
6. ↑  Smith, William: "Theisoa (1)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
**Bengali** on Lee Falkin Mustanaamio-sarjakuvan kuvitteellinen brittien vallasta itsenäistynyt valtio Afrikassa Bengalinlahden edustalla. Lahti sijaitsee todellisuudessa Intian rannikolla, ja Bengali olikin alun perin sijoitettuna Aasiaan. Sen pitkäaikaisena presidenttinä on toiminut Lamanda Luaga. Valtion pääkaupunki on moderni suurkaupunki Morristown, nykyiseltä nimeltään Mawitaan. Muita tärkeitä kaupunkeja ovat Sanloi ja Bengalitown. Naapurimaat ovat demokraattinen Fari Lana (myös Ivory Lana), diktatuurinen Tarashima ja rotusortoa harjoittava Rhodia. Bengali kuuluu YK:hon.

Valtio oli ennen Ison-Britannian alusmaa. Kun Bengali itsenäistyi, sen presidentiksi valittiin vaalissa YK:n lääkäri Lamanda Luaga. Tämä ei kuitenkaan sopinut kenraali Bababulle, joka aloitti sisällissodan. Mustanaamion avulla sota kuitenkin saatiin loppumaan ja Luaga suostui antamaan opetuksen Bababulle: hän voitti tämän nyrkkeilyottelussa. Bababu on sen jälkeen useasti yrittänyt vallankaappausta.

Lamanda toimi Bengalin ensimmäisenä presidenttinä, mutta joutui väistymään, kun kepulipelillä vaalit voittanut Kibali Lubanga siirtyi valtaistuimelle. Bengalin viidakoissa asuva Mustanaamio kuitenkin auttoi syöksemään tyrannin vallasta ja hänet vietiin salaiseen viidakkovankilaan. Lamanda Luaga sai Nobelin rauhanturvapalkinnon ja palasi presidentiksi. Hän kuitenkin joutui eroamaan, koska oli pitänyt Lubangaa lainvastaisesti vankilassa. Nykyisin Luaga on lääkärinä Mawitaanin lähiössä.

Bengalin viidakoita ja osin kaupunkejakin vahtii poliisia muistuttava Viidakkopartio, jonka salaisena ylipäällikkönä toimii Mustanaamio. Bengalilla on myös omat poliisivoimat ja asevoimat.

Bengali on tasavalta, mutta utuvuorilla viidakon takana on edelleenkin lukuisia pieniä ruhtinaskuntia, joissa vallitsevat keskiaikaiset tavat. Yhtä niistä, Baronkhania, hallitsee Mustanaamion nuori ottopoika Rex King. Viidakoissa asuu monia alkukantaisia heimoja, joista tärkeimmät ovat maanviljelijöiden Llongo, karjankasvattajien Wambesi ja kalastajien Mori. Luaga on llongolainen. Viidakon sisimmässä osassa asuu kääpiöheimo ja Mustanaamio.

Bengalin eläimistö on samanlaista kuin muualla sademetsien Afrikassa, mutta siellä elää myös tiikereitä.
**Henry Seebohm** (12. heinäkuuta 1832 Bradford Yorkshire – 26. marraskuuta 1895 Lontoo) oli englantilainen terästeollisuusmies ja lintutieteilijä.

Henry Seebohmin vanhemmat olivat Ester Wheeler saksalaissyntyinen kveekari Benjamin Seebohm.

Seebohm oli teollisuusmies, joka aloitti Seebohm and Dieckstahl Ltd:ssä Sheffieldissä. Hän matkusteli laajalti tutkimassa lintuja ja yleistä luonnonhistoriaa. Matkastaan Siperian tundralla Jenisein alueella hän julkaisi kaksi kirjaa, *Siberia in Europe* (1880) ja *Siberia in Asia* (1882). Postuumisti julkaistiin *The Birds of Siberia* (1901). Yhtenä ensimmäisistä eurooppalaisista Seebohm hyväksyi amerikkalaisperäisen kolminimisen trinomijärjestelmän, jossa Linnén luoman binomijärjestelmän suku- ja lajinimen lisäksi on myös alalajistatus.

Seebohm oli myös taidemaalari ja maalasi etenkin lintujen munia, joista hän julkaisi kirjan vuonna 1885.

Seebohm nimesi ainakin neljä uutta lintulajia: himalajankirjorastas (*Zoothera dixoni*), äyriäishuuhkaja (*Bubo blakistoni*), okinawantikka (*Sapheopipo noguchii*) ja taiwanintiainen (*Parus holsti*).

Seebohmin kunniaksi on nimetty neljä lintulajia: kosteikkokerttunen (*Amphilais seebohmi*), luzoninsilkkikerttunen (*Cettia seebohmi*), rinnemetsäkerttunen (*Bradypterus seebohmi*) ja cajamarcansirkku (*Atlapetes seebohmi*).

Muita teoksia
-------------

* *A History of British Birds* (1883)
* *History of British Birds with Coloured Illustrations of their Eggs* (1885)
* *The Geographical Distribution of the family Charadriidae* (1887)
* *The Birds of the Japanese Empire* (1890)
* *A Monograph of the Turdidae* (1898).

Lähteet
-------

1. ↑  ITIS
2. ↑  BirdLife Suomi (Arkistoitu – Internet Archive)

Aiheesta muualla
----------------

* Classicnatureprints.com (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Australia
* Alankomaat

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**John Frederick Coots** (2. toukokuuta 1897 Brooklyn, New York – 8. huhtikuuta 1985 New York, New York) oli yhdysvaltalainen populaarimusiikin säveltäjä. Hänet tunnetaan muun muassa joululaulusta "Joulupukki matkaan jo käy" ("Santa Claus Is Coming to Town, 1934) sekä kappaleista "For All We Know" (1934) ja "You Go to My Head" (1938).

Coots syntyi New Yorkin Brooklynissä ja sai opetusta pianonsoittoon äidiltään. Hän päätti musiikkiuralle siirtymisestä vuonna 1914 ja jätti silloisen työnsä Wall Streetillä sijainneessa pankissa. Hän työskenteli pianistina musiikkikaupassa ja myöhemmin vaudeville-näytöksissä. Hän kirjoitti kappaleita muun muassa Sophie Tuckerille.

Coots osallistui 1920-luvulla Broadway-näytelmien *Sally, Irene and Mary* (1922), *Artists and Models* (1924–1925) ja *Sons o’ Guns* (1929) säveltämiseen. Vuonna 1929 hän muutti Hollywoodiin ja *Sons o’ Guns* jäi hänen viimeiseksi Broadway-musikaalikseen. Hal Kempin orkesteri nauhoitti Cootsin sävellyksen "I Still Get a Thrill Thinking of You" vuonna 1930.

Vuonna 1934 Coots kirjoitti Sam M. Lewisin kanssa kappaleen "For All We Know", jonka ovat nauhoittaneet muun muassa Nina Simone, Nat King Cole, Rod Stewart, ja Stan Getz. Samana vuonna ilmestyi Haven Gillespien sanoittama "Santa Claus Is Coming to Town", joka tunnetaan Sauvo Puhtilan suomentamana nimellä "Joulupukki matkaan jo käy". Kappaleen esitti ensimmäisen kerran Eddie Cantor. Siitä tuli suosittu joululaulu ja Cootsin menestynein sävellys nuottijulkaisujen myynnillä mitattuna. Sitä myytiin yli neljä miljoonaa kappaletta.

Vuonna 1938 Coots ja Gillespie kirjoittivat kappaleen "You Go to My Head". Kappale nousi yhdysvaltojen listalle ilmestymisvuonnaan kolmen eri artistin esittämänä ja siitä tuli yksi Cootsin esitetyimmistä kappaleista. Sen ovat nauhoittaneet muun muassa Teddy Wilson, Glen Gray, Larry Clinton, Coleman Hawkins ja Louis Armstrong.

Coots valittiin Songwriters Hall of Fameen vuonna 1972. Hän kuoli New Yorkissa 8. huhtikuuta 1985.

Lähteet
-------

1. 1 2 3 4  Joslyn Layne: J. Fred Coots *Allmusic*. Viitattu 18.10.2011. (englanniksi)
2. 1 2 3  J. Fred Coots *Songwriters Hall of Fame*. Viitattu 18.10.2011. (englanniksi)
3. 1 2  Sandra Burlingame: J. Fred Coots *JazzBiographies.com*.  Arkistoitu 21.11.2011. Viitattu 18.10.2011. (englanniksi)
4. ↑  Jeremy Wilson: You Go to My Head *JazzStandards.com*. Viitattu 18.10.2011. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
Henry Robinson
**Henry Peach Robinson** (1830–1901) oli brittiläinen valokuvaaja. Hän hankki maalarikoulutuksen ja aloitti maalarina mutta vuosisadan puolivälissä ryhtyi valokuvaajaksi. Robinson teki maalauksellisia valokuvia. Vedoksensa Robinson teki tavallisesti vähintään viittä negatiivia käyttäen yhdelle paperille. Hän teki arkista muotokuvaustyötä ja toisaalta tavallisesti kerran vuodessa loi suuria kuvaelmia. Hän ohjasi henkilöitä luonnosten perusteella, minkä jälkeen hän sijoitti kokonaisuuteen eri osia sommitteluohjelman mukaan. Hän sai paljon suosiota. Vuonna 1868 Robinson julkaisi kirjan *The Pictorial Effect in Photography*, joka kuuluu valokuvataiteen teorian perusteoksiin.

Lähteet
-------

1. 1 2  Otavan Suuri Ensyklopedia, s. 7640
2. 1 2  Factum, osa 6 vuodelta 2005, s. 229
3. 1 2  Spectrum tietokeskus, osa 16 vuodelta 1983, s. 133

Aiheesta muualla
----------------

* Kuvia tai muita tiedostoja aiheesta **Henry Robinson** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* Musée d'Orsay
* National Gallery of Canada
* Victoria
* Photographers' Identities
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
*Tämä artikkeli käsittelee runoilijaa. Vuorineuvosta käsittelee Heikki Mustakallio (vuorineuvos) ja yritysjohtajaa Henrik Schwartzberg (yritysjohtaja).*
**Heikki Mustakallio** (vuoteen 1906 **Henrik Schwartzberg**; 4. huhtikuuta 1844 Pyhäjärvi Ol. – 29. joulukuuta 1913 Sotkamo) oli suomalainen rovasti ja runoilija.

Schwartzbergin vanhemmat olivat Säräisniemen kappalainen Henrik Schwartzberg (1811–1857) ja Laura Katarina Stenbäck. Hän pääsi ylioppilaaksi Uleåborgs elementära läroverketistä 1869 ja hänet vihittiin papiksi 1872. Schwartzberg toimi Kestilän kirkkoherrana 1879–1893 ja Sotkamon kirkkoherrana 1893–1913. Hän sai rovastin arvon 1896.

Mustakallio oli naimisissa vuodesta 1875 Johanna Ottelinin kanssa.

Pappi ja runoilija Jooseppi Mustakallio oli Heikki Mustakallion veli.

Teoksia
-------

* *Hengellisiä virsiä*. H. Schwartzbergilta. Tekijä, Oulu 1895
* *Kolme saarnaa*. Bergdahl, Oulu 1898

Suomennoksia
------------

* Jonas Lagus : *Neljä keskustelua lihallisen ja saatanan välillä*. Muisto suuren herännäisyyden alku-ajoilta Pohjanmaalla. Gummerus 1891

Lähteet
-------

* Henrik Schwartzberg SKS:n kirjailijamatrikkelissa (toimimaton linkki)
* SCHWARTZBERG (→MUSTAKALLIO) Henrik. *Ylioppilasmatrikkeli 1853–1899*. Helsingin yliopiston verkkojulkaisu.

### Viitteet

1. ↑  Suomen kirjailijat 1809-1916. SKS 1993
2. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**ScanEagle** on Insitu Groupin ja Boeing-yrityksen valmistama miehittämätön lentokone, jota otettiin käyttöön Irakin sodassa vuonna 2004. Yleisesti lentolaitetta käyttävät Yhdysvaltain asevoimat taktisella tasolla tiedustelutehtäviin. Sitä on myös käytetty siviilitehtävissä, kuten tulipalojen torjunnassa, rautateiden valvonnassa ja rannikkovartioston eri tehtävissä. 

ScanEagle lähetetään lentoon katapulttimaiselta lavetilta. Lennokki on käytössä yli 20 maalla ympäri mailman. ScanEaglestä on myös versiot ScanEagle 2 ja ScanEagle 3.

Tekniikka
---------

Siipien kärkiväli on 3,11 metriä. Painoa lentolaitteella on ilman lisävarusteita 14–18 kg. ScanEagle toimii bensiinimoottorilla ja suoriutuu 24 tunnin tehtävästä ilman tankkausta. Normaali lentonopeus on 25,7–30,9 m/s. ScanEagle pystyy suorittamaan yli 111 km:n lentomatkoja ja sen operointikorkeus on 4 876 m ja maksimissaan 5 943 m. 

Lentolaitteessa voidaan käyttää kahta erimallista elektro-optista kameraa (EO tai EO900), MWIR-infrapunakameraa (Electro-optical, Midwave Infrared) tai yhdistelmäkameraa, jossa on sekä elektro-optinen kamera että infrapunakamera. Elektro-optinen kamera pystyy tuottamaan reaaliaikaista, värillistä videomateriaalia ja se kykenee 25:1 optiseen zoomaukseen.

Infrapunakamera on malliltaan jäähdyttämätön ja se kykenee tuottamaan 30 kuvaa sekunnissa. ScanEaglessä voidaan käyttää myös kahta erilaista datalinkkiä: analogista videodatalinkkiä ja C2-datalinkkiä. Analogista videota tuotetaan 2,4 GHz:n taajuudella. Datalinkkeihin on myös sisällytetty CoT-toiminto (Cursor on Target), joka mahdollistaa laitteen ohjaamisen useilla eri ohjausjärjestelmillä.

Lähteet
-------

1. 1 2 3  Scan Eagle > U.S. Air Force > Fact Sheet Display *af.mil*.
2. 1 2  Boeing: Autonomous Systems - ScanEagle *boeing.com*.

Aiheesta muualla
----------------

* Kuvia tai muita tiedostoja aiheesta **Boeing Insitu ScanEagle** Wikimedia Commonsissa
**Nuuksion Pitkäjärvi**, **Nuuksionjärvi** (ruots. *Noux Långträsk*) sijaitsee Espoon luoteiskulmassa Nuuksion ja Siikajärven kaupunginosien välissä. Pitkäjärven eteläosan länsirannalla, itään katsovassa kallioseinämässä sijaitsee Jäniskallion kalliomaalaus.

Maantiede
---------

Nuuksion Pitkäjärvi on Espoon laajin makean veden allas Bodominjärven jälkeen. Sen pinta-ala on noin 2,5 neliökilometriä ja tilavuus 15,9 miljoonaa kuutiometriä. Järven eteläosassa on kuudentoista metrin syvänne.

Nuuksion Pitkäjärven luoteispäässä sijaitsee Nuuksion kansallispuisto ja kaakkoispäässä Vanhan-Nuuksion Brobackan kaupunginosa. Järven kaakkoisrannalla sijaitsee Punjon kartano.

Järven laskuoja sijaitsee kaakkoispäässä ja on nimeltään Brobackanjoki. Se laskee Nupurinjärveen ja edelleen Turunväylän ali Mustapuronjärveen, josta Myllyjärven kautta Dämmaniin, josta Espoon kaupunki ottaa osan juomavedestään – Päijännetunnelin lisäksi. Dämmanista virta jatkaa matkaansa Gumbölen kautta Gumbölenjoen nimellä ja päätyy Kauklahden kautta Espoonlahteen.

Järvi kaartuu laskuojalta katsottuna ensin hieman vasemmalle ja lopussa aavistuksen verran oikealle. Pituus järven keskilinjaa mitaten on noin 6,9 kilometriä ja järvi on varsin kapea.. Sen leveys on paikka paikoin 400–500 metriä, kapeimmat kohdat ovat vain sata metriä.

Vesistösuhteet
--------------

Nuuksion Pitkäjärvi (81.057.1.030) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Pitkäjärvi on Mankinjoen valuma-alueen laajin järvi ja alueen itäisiä vakavesiä.

Muuta
-----

Espoossa on myös kaksi muuta Pitkäjärveä: Pitkäjärvi ja Velskolan Pitkäjärvi.

Lähteet
-------

1. 1 2 3 4 5 6 7 8  Nuuksion Pitkäjärvi. Järviwiki. Viitattu 6.4.2021.
2. 1 2  Facta 2001, WSOY 1985, 12. osa, palsta 199
3. ↑  Nuuksion Pitkäjärvi, vakavesi, Espoo
4. ↑  Mankinjoen valuma-alue (81.057). Järviwiki. Viitattu 6.4.2021.
Näkymä aukiolle, jonka takana näkyy Imaamin moskeija (1629).
**Meidan Emam** (pers. ‏ميدان نقش جهان‎) on historiallinen aukio Isfahanissa, Iranissa. Se rakennettiin 1600-luvun alussa ja sitä reunustavat merkittävät safavidirakennukset samalta ajalta. Aukio valittiin vuonna 1979 Unescon maailmanperintöluetteloon.

Safavidihallitsija Abbas I siirsi pääkaupunkinsa Isfahaniin vuonna 1598. Hän alkoi rakennuttaa uutta kaupungin keskusta vanhan lounaispuolelle. Uuden keskustan ytimeen tuli 512 metriä leveä ja 159 metriä pitkä aukio. Tätä reunustavat etelässä mahtava, maailman suurimpiin moskeijoihin lukeutuva Imaamin moskeija (1611–1629; aiemmalta nimeltään Šaahin moskeija), idässä pienempi Šeikki Lotfallahin moskeija, lännessä vanhempi Ali Qapu -palatsi, jota laajennettiin Abbas I:n aikana, sekä pohjoisessa suuri basaari.

Lähteet
-------

1. ↑  Meidan Emam, Esfahan (arkistoitu) Asia/Pacific Cultural Centre.  Arkistoitu 2.3.2008. Viitattu 11. lokakuuta 2007. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Meidan Emam**.
* Meidan Eman Unescon verkkosivuilla. (englanniksi) (ranskaksi)
**David Wayne "Junior" Hoilett** (s. 5. kesäkuuta 1990) on kanadalainen jalkapalloilija, joka edustaa Englannin Valioliigassa pelaavaa Queens Park Rangers FC:tä. Hänen oikea nimensä on David, mutta hän käyttää nimeä Junior, sillä hänen isänsäkin nimi on David. David senior on syntynyt Jamaikalla, joka antaa Juniorille mahdollisuuden edustaa kumpaa tahansa maata. Junior Hoilett on pelipaikaltaan vasen laitahyökkääjä.

Seurajoukkueura
---------------

Blackburn Rovers FC:ssä uransa aloittanut Hoilett pelasi seurassa aina vuoteen 2012 asti. Hän kävi välillä lainalla saksalaisissa SC Paderborn 07:ssä ja FC St. Paulissa. Vuonna 2009 hän palasi lainalta tuolloin Englannin valioliigassa pelanneeseen Blackburniin. Joukkueen pudottua Valioliigasta Hoilett siirtyi tuolloin Valioliigassa pelanneeseen Queens Park Rangers FC:hen. Kauden 2011-12 jälkeen Valioliigasta pudonneen QPR:n Hoilett teki kyseisen kauden aikana eniten harhautuksia peliä kohti. Nykyään Hoilett kuuluu Valioliigaan taas nousseen QPR:n vakiokokoonpanoon.

Yksityiselämä
-------------

Isänsä jamaikalaisuuden takia Hoilett voisi edustaa joko Jamaikan tai Kanadan jalkapallomaajoukkuetta. Kanadan nuorisomaajoukkueessa pelaava FSV Frankfurtin Jaineil Hoilett on Juniorin pikkuveli.

Lähteet
-------

* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Junior Hoilett
**Boeing 767** on kaksimoottorinen laajarunkoinen matkustajalentokone. Sitä voidaan pitää Boeing 757:n laajarunkoisena versiona. Konetyypin valmistaja on yhdysvaltalainen Boeing Commercial Airplanes. B767 on keskipitkän ja pitkän kantaman lentokone, jolla voidaan lentää myös mannerten välisiä lentoja. B767 on laajarunkoisista lentokonekonetyypeistä kapein.

Boeing ilmoitti saaneensa 24. helmikuuta 2011 sopimuksen KC-46 -ilmatankkauskoneen kehittämiseen 767-koneen pohjalta.

Luotettavuus
------------

Boeing 767 on yksi maailman luotettavimmista lentokonetyypeistä. Konetyyppi on ollut osallisena vain neljässä onnettomuudessa, joissa on tullut kuolonuhreja. Yksi konetyypille tapahtunut onnettomuus aiheutui teknisestä viasta (Lauda Air 26.5.1991, 223 kuollutta), yksi lentokoneen kaappaamisesta, mikä johti polttoaineen loppumiseen (Ethiopian Airlines 23.11.1996, 125 kuollutta), yksi kone putosi maahan, kun perämies tarkoituksellisesti ohjasi koneen syöksyyn ilmeisesti itsemurhatarkoituksessa (EgyptAir 31.10.1999, 217 kuollutta), ja yksi kone törmäsi laskeutuessaan nousevaan maastoon huonoissa sääoloissa (Air China 15.4.2002, 128 kuollutta). Lisäksi kaksi tämän tyypin konetta tuhoutui 11.9.2001 New Yorkin terrori-iskuissa (American Airlines, 92 kuollutta; United Airlines, 65 kuollutta).

Lähteet
-------

1. ↑  767 Model Summary *active.boeing.com*.  Kesäkuu 2016. Boeing.  Arkistoitu 31.12.2015. Viitattu 16.7.2015. (englanniksi)
2. ↑  Historical Snapshot Boeing. Viitattu 26.7.2018.
3. ↑  Airdisasters.com – Boeing 767 Airdisasters.com.  Arkistoitu 17.7.2015. Viitattu 16.7.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Boeing 767**.
### Kuvia

* Euro Atlantic Airwaysin Boeing 767-300ER:n matkustamo (alkuperäinen suunnittelu)
* Continental Airlinesin Boeing 767-400ER:n matkustamo (uusi suunnittelu)
* Qantasin Boeing 767-300ER:n ohjaamo

Boeingin matkustajakoneet

|  |  |
| --- | --- |
| Potkurikoneet | 40A · 80 · 221 · 247 · 307 · 314 · 377 |
| Suihkukoneet | 367-80 · 707/720 · 717 · 727 · 737 · 747 · 757 · 767 · 777 · 787 · MD-11 |
| Perutut hankkeet | 2707 · 7J7 · NLA · Sonic Cruiser |
**Meidän Festivaali** on vuonna 1997 perustettu vuosittainen musiikkitapahtuma, jonka nimi oli vuoteen 2010 saakka **Tuusulanjärven kamarimusiikki**. Tapahtuman järjestäjänä toimii Järvenpään Sibelius-seura.

Tapahtuman ensimmäisenä taiteellisena johtajana toimi 1997–1998 Olli-Pekka Karppinen. Alkuvuosina tapahtuman konsertit olivat klassisen kamarimusiikin konsertteja. Vuosina 1999–2006 tapahtuman taiteellisina johtajina toimivat viulistiveljekset Jaakko ja Pekka Kuusisto, joista jälkimmäinen on jatkanut yksin tapahtuman taiteellisena johtajana vuodesta 2007 lähtien. Syksyllä 2018 taiteellisena johtajana aloittaa Kamus-kvartetti.

Meidän Festivaali kuuluu Finland Festivals -tapahtumiin. Monien tapahtuman konserttien esityspaikkoina on ollut Tuusulanjärven taiteilijayhteisön taloja, kuten Villa Kokkonen, Ainola, Suviranta, Halosenniemi ja Erkkola.

Tunnustus
---------

Meidän Festivaali on palkittu Finland Festivalsin Vuoden Festivaali 2011 -nimikkeellä sekä vuoden 2013 musiikin valtionpalkinnolla.

Lähteet
-------

1. 1 2  Historia Meidän Festivaali.  Arkistoitu 30.7.2018. Viitattu 30.7.2018.
2. ↑  Info, Meidän Festivaali. (Arkistoitu – Internet Archive) Viitattu 30.7.2018
3. ↑  Konserttipaikat Tuusulanjärven kamarimusiikki. Viitattu 18.8.2008.  [vanhentunut linkki]
4. ↑  Tuusulanjärven Meidän Festivaali Vuoden festivaali Yle Uutiset. Viitattu 29.11.2010.
5. ↑  Ministeri Arhinmäki jakoi musiikin, näyttämötaiteen ja tanssitaiteen valtionpalkinnot Opetus- ja kulttuuriministeriö.  Arkistoitu 8.12.2013. Viitattu 19.11.2013.

Aiheesta muualla
----------------

* Meidän Festivaali (Arkistoitu – Internet Archive)
Hollolan vaakuna
**Hollolan** **vaakunan** on suunnitellut Carolus Lindberg vuonna 1952. Vaakunan vaakunaselitys kuuluu: *Punaisessa kentässä kohti katsova hirvenpää ja sen alapuolella ruiskuhilas, molemmat kultaa, saatteena viisi hopeista naularistiä, joista yksi hirvenpään yläpuolella ja kaksi päätunnuskuvien molemmin puolin.*

Hollolan kirkon kirkkosalin ja asehuoneen välinen ovi.
Vaakunan aihe on peräisin Hollolan keskiaikaisen kirkon oven raudoituksesta, jossa on kuvattu pyhimykseksi myöhemmin julistetun Ardennien piispaksi myöhemmin tulleen Hubertuksen hirvenmetsästystä esittävä kohtaus. Legendan mukaan Hubertus kohtasi metsästysretkellään sädekehällisen saksanhirven, jonka sarvien välissä oli risti. Nähtyään tämän Hubertus kääntyi kristinuskoon. Pyhä Hubertus tunnetaan metsästäjien suojeluspyhimyksenä ja hänen tunnuksekseen tullutta hirvenpäätä ja ristiä on käytetty useissa Länsi- ja Keski-Euroopan kuntavaakunoissa. Samainen hirvenpää tunnetaan myös Jägermeister-yrttiliköörin etiketeistä. Koska katolilaisessa perinteessä Pyhän Hubertuksen kaltaista uskoon tuloa metsästysretkellä kuvaa myös marttyyri Pyhän Eustachiuksen legenda, ei ole täyttä varmuutta siitä, kumpaa Hollolan kirkon oven koristeraudoitus tosiasiassa kuvaa.

Vaakunan ruiskuhilas eli -lyhde kuvaa kunnan sijaintia vanhalla viljelysseudulla.

Lähteet
-------

* Hagerlund, Tony: Vaakunat: Haapajärvi – Hämeenlinna *kunnat.net*.  12.1.2010. Suomen Kuntaliitto. Viitattu 31.7.2010.
* Jussi Iltanen: *Suomen kuntavaakunat*, s. 77. Karttakeskus, 2013.
*Tämä artikkeli käsittelee kaupunkia. Runoilija Mihail Lermontovista kerrotaan erillisessä artikkelissa.*


  

  

  

  

  

  

  

  

**Lermontov** (ven. Ле́рмонтов) on kaupunki Stavropolin aluepiirissä Venäjällä. Se sijaitsee Kaukasusvuoriston juurella, Kaukasian kivennäisvesikylpyläalueen keskellä, 190 kilometriä Stavropolista lounaaseen. Asukkaita on 22 700 (vuonna 2013).*lähde?*

Lermontovskin uraanikaivostaajama perustettiin vuonna 1953. Vuonna 1956 siitä tuli Lermontovin kaupunki. Uraanin louhinta päättyi vuonna 1967, minkä jälkeen paikkakunnalle syntyi mm. elektroniikka- ja konepajateollisuutta.

Lähteet
-------

* *Goroda Rossii: entsiklopedija*, s. 236–237. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

* Lermontovin kaupungin sivusto (venäjäksi)

Stavropolin aluepiirin *kaupunkipiirit* ja piirit
Aleksandrovskoje •
Andropov •
Apanasenkovskoje •
Arzgir •
Blagodarnyi •
*Budjonnovsk* •
Budjonnovsk •
*Georgijevsk* •
Georgijevsk •
Gratšovka •
Izobilnyi •
Ipatovo •
*Jessentuki* •
Kirov •
*Kislovodsk* •
Kotšubejevskoje •
Krasnogvardeiskoje •
Kurskaja •
*Lermontov* •
Levokumskoje •
*Mineralnyje Vody* •
Mineralnyje Vody •
Neftekumsk •
*Nevinnomyssk* •
Novoaleksandrovsk •
Novoselitskoje •
Petrovskoje •
*Pjatigorsk* •
Predgorny •
Sovetski •
Špak •
*Stavropol* •
Stepnoje •
Trunov •
Turkmeenien piiri •
*Železnovodsk*
**Irma Lumivuokko** (myöh. **Koski**, 30. maaliskuuta 1909 Helsinki – 27. maaliskuuta 1956 Helsinki) oli suomalainen kilpauimari. Helsingin Jyryä edustanut Lumivuokko voitti urallaan lukuisia Työväen Urheiluliiton mestaruuksia sekä 100 metrin vapaauinnin Moskovan spartakiadeissa.

Urheilu-ura
-----------

Lumivuokko kävi 1920-luvun alussa Jyryn uimakoulua, jossa hänen opettajanaan toimi uimahyppääjä Vieno Kari. Hän voitti TUL:n mestaruuden 50 metrin vapaauinnissa 1924–1926, 100 metrin vapaauinnissa 1926 ja 1929, 200 metrin vapaauinnissa 1928 sekä 4×50 metrin viestissä 1924, 1926 ja 1927. 

Frankfurtin työläisolympialaisissa 1925 Lumivuokko oli 100 vapaauinnissa ensimmäisenä maalissa, mutta tuomaristo hylkäsi hänet tyylirikon vuoksi. Lumivuokon mukaan hän joutui juuri ennen maalia vaihtamaan tyyliä saatuaan suonenvedon jalkaansa. Moskovan spartakiadeissa 1928 Lumivuokko voitti 100 metrin vapaauinnin.

Urheilu-uransa jälkeen Lumivuokko työskenteli kustannusvirkailijana Tammessa. Hän kuoli keuhkokuumeeseen 46-vuotiaana maaliskuussa 1956.

Perhe
-----

Irma Lumivuokon isä oli kansanedustaja J. H. Lumivuokko ja äiti Hämeenlinnasta kotoisin ollut Ida Vilhelmiina Nieminen (1888–1962). Lumivuokon ensimmäinen puoliso oli jalkapalloilija Leevi Kekkonen, jonka kanssa hän avioitui vuonna 1933.

Lähteet
-------

1. 1 2 3  Irma Koski (Lumivuokko)  8.1.2020. Geni. Viitattu 3.9.2020.
2. ↑  Kenellä suomalaisella urheilijalla on eniten Suomen mestaruuksia?.  *Työväen Urheilulehti*, 7.12.1928, nro 48–49, s. 28. Kansalliskirjasto. Viitattu 3.9.2020.
3. ↑  Kari, Vieno: Uimarin matkakirje.  *Työläisnaisten urheilulehti*, 1.8.1925, nro 8, s. 12. Kansalliskirjasto. Viitattu 3.9.2020.
4. ↑  Kempas, Martti ; Kempas, Antti: TUL100 – nimiä, tekoja, tapahtumia: 1919–1937  1.3.2019. TUL Aviisi. Viitattu 3.9.2020.
5. ↑  Päivästä päivään.  *Helsingin Sanomat*, 3.12.1933, s. 8. HS Aikakone (vain tilaajille). Viitattu 3.9.2020.